laion/Wikipedia-Exotic huggingface dataset:
ელგუჯა გოცირიძე

ელგუჯა გოცირიძე (დ. 20 მარტი, 1958, თერჯოლა) — ქართველი ექიმი, მეცნიერი, პოლიტიკოსი. 1981 წელს დაამთავრა თბილისის სახელმწიფო სამედიცინო ინსტიტუტი. 1981-1982 წლებში მუშობდა ქუთაისის ავტოქარხნის მედიცინის სანიტარიული ნაწილში, ქირურგიული განყოფილების ექიმ-ინტერნად; 1982-1984 წლებში ქალაქის საავადმყოფოს ქირურგიული განყოფილების ქირურგად; 1984-1985 წლებში ქალაქის სამშობიარო სახლის განყოფილების გამგედ; 1985-1994 წლებში ქალაქის სამშობიარო სახლის მთავარ ექიმად; 1994-2001 წლებში აკად. კონსტანტინე ჩაჩავას სახელობის პერინატალური მედიცინისა და მეანობა-გინეკოლოგიის სამეცნიერო-კვლევითი ინსტიტუტის მთავარ ექიმად; 2001-2016 წლებში „ჩაჩავას კლინიკის“ გენერალურ დირექტორად. 2014 წლიდან თბილისის სახელმწიფო სამედიცინო უნივერსიტეტის საპატიო დოქტორი. განხორციელებული აქვს მნიშვნელოვანი პროექტები ჯანდაცვის მიმართულებით. 2016-2020 წლებში იყო საქართველოს მე-9 მოწვევის პარლამენტის წევრი (თერჯოლისა და ტყიბულის მაჟორიტარი), საარჩევნო ბლოკი: „ქართული ოცნება — დემოკრატიული საქართველო“. მაჟორიტარულ არჩევნებში ხმათა 50,03% მიიღო (15 152 ხმა). 2020 წლიდან არის საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ქართული ოცნება — დემოკრატიული საქართველო“. 2005 წელს დაიცვა სადოქტორო დისერტაცია თემაზე „დედათა სიკვდილიანობა საქართველოს ჯანდაცვის სისტემის რეფორმების პირობებში“. ელგუჯა გოცირიძე — საქართველოს ბიოგრაფიული ლექსიკონი ელგუჯა გოცირიძე — საქართველოს პარლამენტის ოფიციალური საიტი (მოძველებული / არქივი / ახალი არქივი) ↑ შედეგები 2016 ↑ ცენტრალურმა საარჩევნო კომისიამ საქართველოს პარლამენტის 2020 წლის 31 ოქტომბრის არჩევნები შეაჯამა. ცესკო (2020-12-03). დაარქივებულია ორიგინალიდან — 2020-12-15. ციტირების თარიღი: 19 დეკემბერი, 2020.
პოლ რემლენჟე

პოლ რემლენჟე (დ. 29 დეკემბერი, 1871 – გ. 9 მარტი, 1964) — ფრანგი ფიზიკოსი და ბიოლოგი, წარმოშობით ბერტრანჟიდან, ქ. მოზელი, ლოთარინგია, საფრანგეთი. სწავლობდა ვალ დე გრასის სამხედრო ჰოსპიტალში, 1893 წ დაიცვა სადოქტორო დისერტაცია ლიონის უნივერსიტეტში თემაზე „ტუბერკულოზის მემკვიდრეობით გადაცემა“. 1896 წ გახდა ბაქტერიოლოგიური ლაბორატორიის ხელმძღვანელი ტუნისში, რასაც მოყვა კონტრაქტი კონსტანტინოპოლში საიმპერიო ბაქტერიოლოგიურ ინსტიტუტში (1900). მალევე მორის ნიკოლი ჩაანაცვლა (1862-1932) ინსტიტუტის დირექტორის პოზიციაზე. 1914 წ რემლენჟე გადაიყვანეს ტანჟერში, სადაც ახლად დაარსებულ პასტერის სახელობის ინსტიტუტში განაგრძო მუშაობა 1957 წლამდე. პირველი მსოფლიო ომის დროს იგი მუშაობდა არგონის ტყეში, სადაც იკვლევდა ბაქტერიულ დიზენტერიას ჟულიენ დიუმასთან ერთად (1884-1965). რემლენჟე წამყვანი მკლევარი იყო რაბიოლოგიასა და მის ვაქცინაციაში. 1903 წელს მან დაამტკიცა, რომ ცოფის გამომწვევი მიზეზი ბაქტერიულ ფილტრ-გამავალი ვირუსი იყო. რემლენჟე რამდენიმე პროფესიულ ორგანიზაციაში იყო გაწევრიანებული, მათ შორის: ბიოლოგიის საზოგადოების წევრ-კორესპონდენტი (1903), ასევე პარიზის სამედიცინო აკადემიისა (1919) და საფრანგეთის მეცნიერებათა აკადემიის წევრი (1944). იგი ასევე გახლდათ, საფრანგეთის „ეგზოტიკური პათოლოგიების საზოგადოების“ ნამდვილი წევრი (1934) და „მიკრობიოლოგიის საერთაშორისო საზოგადოების“ დამფუძნებელი წევრი (1927). Service des Archives de l'Institut Pasteur (translated biography)
ნივთიერებათა სახელები

ნივთიერებათა სახელები აერთიანებს ისეთ საგნებს, რომელთა დათვლა და ცალკე ერთეულებად წარმოდგენა შეუძლებელია. მაგალითად: ოქრო, ვერცხლი, სპილენძი, შაქარი, ფქვილი, ბამბა, კირი, ქვანახშირი და სხვა. გამომდინარე იქიდან, რომ ნივთიერებათა სახელების დათვლა შეუძლებელია, ამიტომ ნივთიერებათა სახელს მსაზღვრელად შეიძლება ახლდეს წონისა თუ საწყაოს აღმნიშვნელი ისეთი სახელები როგორიცაა: გრამი, კილოგრამი, ფუთი, ტონა, ჭიქა, ბოთლი და სხვა. ასევე სიტყვებიც: ბევრი, ცოტა. მაგალითად: კილოგრამი შაქარი, ტონა ქვანახშირი, ბევრი მატყლი, ჭიქა წყალი და ასე შემდეგ. ყველა ნივთიერებათა სახელი საზოგადო და კონკრეტულია. აკაკში შანიძე, ლეო კვაჭაძე, „ქართული ენა 5“, საქართველოს მაცნე, გვ. 77, თბ., 2014 წელი.
1031

ვიკისაწყობში არის გვერდი თემაზე: 1031 1031 (ათას ოცდათერთმეტი) წელი — იულიუსის კალენდრის არანაკიანი წელიწადი, რომლის პირველი დღეა პარასკევი. ეს წელი არის XI საუკუნის მე-4 დეკადის 1-ლი წელი. ბაგრატ IV-მ ცოლად შეირთო ოვსთა მეფის ასული ბორენა კორდოვის სახალიფომ არსებობა შეწყვიტა საფრანგეთის მეფე ანრი 1-მა დაიწყო ომი ამბოხებული არისტოკრატების წინააღმდეგ ბურგუნდიის სამეფო მიუერთდა ”საღვთო რომის იმპერიას” მთავარი სტატია: კატეგორია:დაბადებული 1031. მთავარი სტატია: კატეგორია:გარდაცვლილი 1031. 20 ივლისი : რობერტ II — საფრანგეთის მეფე (დ. 972) 29 ნოემბერი : ალ-კადირი — აბასიანთა სახალიფოს ხალიფა 991-1031 წლებში (დ.947) კან გამ ჩხანი —კორეელი მხდართმთავარი (დ. 948) საქართველო საქართველოს სამეფო : ბაგრატ IV, ძე გიორგი I-ისა - ერთიანი საქართველოს მეფე (1027 - 1072) კახეთის სამთავრო : გაგიკი - კახეთის ქორეპისკოპოსი (1029 - 1058) თბილისის საამირო : ჯაფარ III იბნ ალი - თბილისის ამირა (1012-1045) საქართველოს ეკლესია : ოქროპირ II - საქართველოს კათოლიკოს-პატრიარქი (1030 - 1039) სამხრეთი კავკასია ანისის სამეფო : აშოტ IV - ანისის (შირაკის) მეფე (1020-1040) ვანანდის სამეფო : გაგიკ-აბასი - ვანანდის (ყარსის) მეფე (1029- 1065) სიუნიკის სამეფო : სუმბატ II - სიუნიკის მეფე (1019-1070) სამხრეთ-დასავლეთი აზია ბიზანტიის იმპერია : რომან III - ბიზანტიის იმპერატორი (1028 - 1034) ღაზნევიდების სახელმწიფო : მასუდ I - სულთანი (1031 - 1041) ბაღდადის სახალიფო : ალ-ქაიმი - ბაღდადის ხალიფა (1031 - 1075) აღმოსავლეთი ევროპა კიევის რუსეთი : იაროსლავ I ბრძენი – დიდი მთავარი (1019-1054) პოლონეთი : მიეშკო II - პოლონეთის დიდი მთავარი (1032- 1034) დასავლეთი ევროპა საღვთო რომის იმპერია : კონრად II - იმპერატორი (1024-1039) და გერმანიის მეფე საფრანგეთი : ანრი I - საფრანგეთის მეფე (1031 - 1060) ინგლისი : კნუდ I დიდი - ინგლისის მეფე (1016-1035) წმინდა საყდარი : იოანე XIX - რომის პაპი (1024-1032)
ტიმოთი შალამე

ტიმოთი ჰალ შალამე (ინგლ. Timothee Hal Chalamet; დ. 27 დეკემბერი, 1995) — ამერიკელი მსახიობი. მან თავისი სამსახიობო კარიერა მოკლემეტრაჟიან ფილმებში მონაწილეობით დაიწყო. 2012 წელს გამოჩნდა სატელევიზიო დრამატულ სერიალში „სამშობლო“. ორი წლის შემდეგ, დრამაში „კაცები, ქალები და ბავშვებში“ მონაწილეობის მიღებით, კინოში პირველად გამოჩნდა. შემდეგ მონაწილეობა მიიღო კრისტოფერ ნოლანის სამეცნიერო-ფანტასტიკური ჟანრის ფილმში „ინტერსტელარი“. 2017 წელს, ელიო პერლმანის როლი ითამაშა რომანტიკულ დრამაში – „შენი სახელით მომმართე“, რის შემდეგაც იგი გამოჩნდა შემდეგ ფილმებში: „ზაფხულის ცხელი ღამეები“, „ლედი ბერდი“ და „დასავლური მტრები“. ფილმ „შენი სახელით მომმართე“-ში შესრულებული როლით, მან მოიგო ოსკარი საუკეთესო მსახიობი კაცისთვის, ამ კატეგორიაში კი გახდა მესამე ახალგაზრდა ოსკაროსანი. 2018 წელს, ნარკოტიკზე დამოკიდებული ახალგაზრდა ბიჭის როლი ითამაშა დრამაში „ლამაზი ბიჭი“. ამ როლის შესრულებით იგი ნომინირდა „BAFTA საუკეთესო მსახიობი კაცისთვის მეორეხარისხოვან როლში“-ზე. 2019 წელს, მეფე ჰენრი მეხუთის როლი ითამაშა ისტორიულ დრამაში „მეფე“, რომელიც დაფუძნებულია უილიამ შექსპირის რამდენიმე პიესაზე. ამავე წელს, უგონოდ შეყვარებული თინეიჯერის როლი შეასრულა დრამატულ ფილმში „პატარა ქალები“. 2016 წელს, მან ასევე მონაწილეობა მიიღო ჯონ პატრიკ შენლის ავტობიოგრაფიულ პიესაში „Prodigal Son“. ვიკისაწყობში არის გვერდი თემაზე: ტიმოთი შალამე ტიმოთი შალამე კინოფილმების ინტერნეტ-მონაცემთა ბაზაში
გოგა გულორდავა

გოგა გულორდავა (დ. 21 დეკემბერი, 1978, თბილისი) — ქართველი იურისტი, პოლიტიკოსი დაამთავრა თბილისის სახელმწიფო უნივერსიტეტის იურიდიული ფაკულტეტი. სხვადასხვა დროს გავლილი აქვს საბაჟო და საგადასახადო კანონმდებლობის, სახელმწიფო შესყიდვების, ფინანსური აღრიცხვის, აუდიტორებისა და პროკურორების სასწავლო კურსები საქართველოსა და უცხოეთის ქვეყნებში, მათ შორის, ამერიკის შეერთებულ შტატებსა და გერმანიაში; ჩაბარებული აქვს პროკურატურის მუშაკთა საკვალიფიკაციო გამოცდა; 2000-2007 წლებში საქართველოს კონტროლის პალატის მთავარი კონტროლიორი; 2009-2012 წლებში კერძო სექტორის იურისტი; 2012 წელს „საქართველოს სატყეო საკონსულტაციო ცენტრის“ დირექტორი; 2013 წელს საქართველო-ისრაელის ერთობლივი სამედიცინო კლინიკა „ოქსფორდ-მედიკალ ჯორჯიას“ დირექტორი; 2013 წლიდან წალენჯიხის მუნიციპალიტეტის გამგებელი. 2016-2020 წლებში იყო საქართველოს მე-9 მოწვევის პარლამენტის წევრი (წალენჯიხისა და ჩხოროწყუს მაჟორიტარი), საარჩევნო ბლოკი: „ქართული ოცნება — დემოკრატიული საქართველო“. გოგა გულორდავა — საქართველოს ბიოგრაფიული ლექსიკონი გოგა გულორდავა — საქართველოს პარლამენტის ოფიციალური საიტი (მოძველებული / არქივი / ახალი არქივი)
თენგიზ გუნავა

თენგიზ გუნავა (დ. 29 მარტი, 1976, სოფ. რუხი, ახლანდ. ზუგდიდის მუნიციპალიტეტი) — ქართველი იურისტი, პოლიტიკოსი. დაამთავრა თბილისის დამოუკიდებელ ინსტიტუტ „იბერიას“ სამართალმცოდნეობის ფაკულტეტი. 2000 წელს შსს-ის სამეგრელო-ზემო სვანეთის მთავარი სამმართველოს ზუგდიდის სამმართველოს უბნის ინსპექტორი; შსს-ის სატრანსპორტო პოლიციის სამტრედიის რეგიონული განყოფილების ინგირის ქვეგანყოფილების არასრულწლოვანთა ინსპექციის ინსპექტორი; 2001 წელს შსს-ის სატრანსპორტო პოლიციის სამტრედიის რეგიონული განყოფილების ინგირის ქვეგანყოფილების სისხლის სამართლის სამძებროს ინსპექტორი; 2002 წელს შსს-ის სატრანსპორტო პოლიციის სამტრედიის რეგიონული განყოფილების ინგირის ქვეგანყოფილების სისხლის სამართლის სამძებროს უფროსი ინსპექტორი; 2004 წელს ზუგდიდის სამმართველოს სისხლის სამართლის სამძებროს უფრო ინსპექტორი; 2005 წელს ზუგდიდის სამმართველოს ნარაზენის ქვეგანყოფილების უფროსის მოადგილე, ზუგდიდის სამმართველოს სისხლის სამართლის სამძებროს უფროსი ინსპექტორი; შსს-ის საპატრულო პოლიციის დეპარტამენტის სამეგრელო-ზემო სვანეთის აპარატის უფროსი, მოადგილე; 2006-2012 წლებში შსს-ის სამეგრელო-ზემო სვანეთის სამხარეო პოლიციის მთავარი სამმართველოს უფროსი; 2012 წელს შსს-ის გენერალური ინსპექციის უფროსი; 2013 წელს საქართველოს პრეზიდენტის რწმუნებული გუბერნატორი სამეგრელო-ზემო სავანეთში. 2016-2020 წლებში იყო საქართველოს მე-9 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა“, ხოლო 2017 წლიდან მე-9 მოწვევის პარლამენტის ფრაქცია „ ევროპული საქართველო — მოძრაობა თავისუფლებისთვის“ წევრი. თენგიზ გუნავა — საქართველოს ბიოგრაფიული ლექსიკონი თენგიზ გუნავა — საქართველოს პარლამენტის ოფიციალური საიტი (მოძველებული / არქივი / ახალი არქივი) ↑ თანამდებობის პირის ქონებრივი მდგომარეობის დეკლარაცია: თენგიზ გუნავა. declaration.gov.ge (10 დეკემბერი, 2018). დაარქივებულია ორიგინალიდან — 2021-02-26. ციტირების თარიღი: 8 მაისი, 2020.
ჰერფორდის ვესტფალიის ევანგელიკური საეკლესიო მუსიკის უმაღლესი სკოლა

ჰერფორდის ჩრდილოეთ ფალიის ევანგელიკური საეკლესიო მუსიკის უმაღლესი სკოლა (გერმ. Hochschule für Kirchenmusik der Evangelischen Kirche von Westfalen) ჰერფორდში — ვესტფალიის ევანგელიკური ეკლესიის კუთვნილებაში არსებული დაწესებულება. არსებული სასწავლო დაწესებულება არის ერთადერთი პროტესტანტული საეკლესიო მუსიკის უმაღლესი სკოლა ჩრდილო-დასავლეთ გერმანიაში. ამავდროულად იგი წარმოადგენს გერმანიის 7 ევანგელიკურ სამუსიკო სკოლათაგან სიდიდით მეორეს და ერთ-ერთს იმ 30 სამუსიკო დაწესებულებებიდან, რომლებიც ევანგელიკურ მუსიკას აზიარებენ სწავლის მსურველებს. ჰერფორდის უმაღლესი სკოლა ამზადებს ქვეყნის მასშტაბით ევანგელიკური საეკლესიო მუსიკის სპეციალისტების 10 პროცენტს. უმაღლესი სკოლა სთავაზობს სწავლის მსურველებს დაუფლებას მუსიკალური სპეციალობებისა შემდეგი აკადემიური კვალიფიკაციებით: „საეკლესიო მუსიკა - B“, „საეკლესიო მუსიკა — A“ და ამზადებს მუსიკალური ხელოვნების სიმწიფის გამოცდისთვის შემდეგ საგნებში: ორგანი, საორგანო იმპროვიზაცია, გუნდის ხელმძღვანელი, ფორტეპიანო და ისტორიული კლავიშიანი ინსტრუმენტები. 1948–1976: ვილჰელმ ემანი 1976–1993: საეკლესიო მუსიკის დირექტორი უვე კარსტენ გროსი 1995–2007: საეკლესიო მუსიკის დირექტორი როლფ შენშტედტი 2007-დან: ჰელმუტ ფლაინგჰაუსი სასწავლებელი ძირითადი საორგანო ხელოვნებისა და საგუნდო ხელოვნების სპეციალობების გვერდით თავის მთავარ მიმართულებად მიიჩნევს პრაქტიკაზე ორიენტირებულ მუშაობას სასულე ინსტრუმენტებით, ასევე ბავშვთა საგუნდო ხელოვნებას. სტუდენტებისათვის აუცილებლად ითვლება მონაწილეობის მიღება უმაღლესი სკოლის გუნდში. გუნდი საკონცერტო მოგზაურობებით უკვე იმყოფებოდა საფრანგეთში, ისლანდიაში, უნგრეთსა და რუმინეთში. თავის სასწავლო განყოფილებებზე უმაღლესი სასწავლებელი სწავლის მსურველებს სთავაზობს შემდეგი კვალიფიკაციებს: ძირითადი სპეციალობის B- და A-მუსიკოსად მომზადებას (B-გამოცდის ფარგლებში) სწავლას საბოლოო საკვალიფიკაციო მიზნით მუსიკალური ხელოვნების სიმწიფის B- და A-გამოცდებისათვის საგნებში საორგანო ლიტერატურა, საორგანო იმპროვიზაცია, გუნდის ხელმძღვანელი, საფორტეპიანო ხელოვნება და დაკვრა ისტორიულ კლავიშიან ინსტრუმენტებზე (ჩემბალო,, კლავიქორდი ა.შ.). სწავლა გრძელდება 8 სემესტრი ვიდრე ე. წ. B-გამოცდამდე, დანარჩენი 4 სემესტრის საბოლოო მიზანი კი A-გამოცდაა. Walter Blankenburg: Die Idee der evangelischen Kirchenmusikschule 1928–1948. წიგნში: Musik und Kirche, Jg. 38 (1968), გვერდი 270. Helmut Fleinghaus: 63 Jahre Kirchenmusikerausbildung in Westfalen. Ein Beitrag zum vierzigjährigen Bestehen der Westfälischen Landeskirchenmusikschule. წიგნში: Helmut Fleinghaus, Uwe Karsten Groß, Lebrecht Schilling (გამომც.): 40 Jahre Westfälische Landeskirchenmusikschule Herford. Westfälische Landeskirchenmusikschule, Herford 1988. ოფიციალური გვერდი ↑ 1.0 1.1 https://www.mkw.nrw/hochschule-und-forschung/studium-und-lehre/ueberblick-hochschulen-nrw ↑ https://studiengaenge.zeit.de/hochschule/126/hochschule-fuer-kirchenmusik-der-evangelischen-kirche-von-westfalen
რეგენსბურგის კათოლიკური საეკლესიო მუსიკისა და მუსიკის პედაგოგიკის უმაღლესი სკოლა

რეგენსბურგის კათოლიკური საეკლესიო მუსიკისა და მუსიკის პედაგოგიკის უმაღლესი სკოლა გერმ. Hochschule für Katholische Kirchenmusik und Musikpädagogik Regensburg – სახელმწიფო სტატუსის მქონე საეკლესიო უმაღლესი სასწავლო დაწესებულება ქალაქ რეგენსბურგში. უმაღლესი სასწავლებელი სწავლის მსურველებს იღებს საბაკალავრო და სამაგისტრო პროგრამებზე. უმაღლესი სკოლა შემდეგი სპეციალობების დაუფლებას სთავაზობს: საეკლესიო მუსიკა, ვოკალის პედაგოგიკა, საგუნდო ხელოვნება, საინსტრუმენტო პედაგოგიკა და წმინდა საინსტრუმენტო მიმართულებებზე. რეგენსბურგის კათოლიკური საეკლესიო მუსიკისა და მუსიკის პედაგოგიკის უმაღლესი სკოლას მჭიდრო თანამშრომლობა აკავშირებს რეგენსბურგის უნივერსიტეტთან, რაც მას საშუალებას აძლევს სახელოვნებო მიმართულებითაც მოამზადოს კადრები სახელმწიფო პედაგოგიური სამსახურისთვის გიმნაზიების მასწავლებლებად. ოფიციალური გვერდი
ლაშა დამენია

ლაშა დამენია (დ. 14 აგვისტო, 1974, ფოთი) — ქართველი იურისტი, პოლიტიკოსი. 1995 წელს დაამთავრა საქართველოს ღია ჰუმანიტარული ინსტიტუტის სამართალმცოდნეობის ფაკულტეტი. 1993-1994 წლებში მუშაობდა თავდაცვის სამინისტროში, თბოტექნიკოსად, პასუხისმგებელი შემსრულებელად; 1994-1995 წლებში N1 სამხედრო სამშენებლო რაზმში, კადრების ინსპექტორად; 1995-2004 წლებში ეწეოდა პარტიულ საქმიანობას; 1997-2001 წლებში იყო საქართველოს მოქალაქეთა კავშირი, სამეგრელოს ინსპექტორი. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო სიით „ნაციონალური მოძრაობა-დემოკრატები“, რეგიონული პოლიტიკის, თვითმართველობისა და მაღალმთიანი რეგიონების კომიტეტის წევრი; 2008-2012 წლებში — საქართველოს მე-7 მოწვევის პარლამენტის წევრი პარტიული სიით, „ერთიანი ნაციონალური მოძრაობა-გამარჯვებული საქართველოსთვის“, უცხოეთში მცხოვრებ თანამემამულეთან ურთიერთობის კომიტეტის წევრი; 2016-2020 წლებში — საქართველოს მე-9 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა“, რეგიონული პოლიტიკისა და თვითმმართველობის კომიტეტის წევრი, აგრარულ საკითხთა კომიტეტის თავმჯდომარის მოადგილე. ლაშა დამენია — საქართველოს ბიოგრაფიული ლექსიკონი ლაშა დამენია — საქართველოს პარლამენტის ოფიციალური საიტი (მოძველებული / არქივი / ახალი არქივი)
როტენბურგის კათოლიკური საეკლესიო მუსიკის უმაღლესი სკოლა

როტენბურგის კათოლიკური საეკლესიო მუსიკის უმაღლესი სკოლა (გერმ. Katholische Hochschule für Kirchenmusik Rottenburg) — საეკლესიო ხელოვნების უმაღლესი სკოლა ნეკარის როტენბურგში. უმაღლესი სასწავლებლის მფლობელი არის როტენბურგ-შტუტგარტის ეპარქია. საეკლესიო მუსიკის უმაღლესი სასწავლებელი დაარსებულ იქნა 1997 წლის 11 ნოემბერს. დაარსების დღიდან უმაღლესი სასწავლებლის დევიზია „Institutum Superius Musicae Sacrae“. ჰარალდ შმიდტი (გერმ. Harald Schmidt, დ. 1957) — გერმანელი კაბარეტისტი, მსახიობი, კოლუმნისტი, ღამის გასართობი გადაცემების მოდერატორი. იოხენ თოირერი (გერმ. Jochen Theurer, დ. 1978) — გერმანელი ავტორი, იურისტი. როტენბურგის კათოლიკური საეკლესიო მუსიკის უმაღლესი სკოლის ოფიციალური გვერდი
ტიუბინგენის ევანგელიკური საეკლესიო მუსიკის უმაღლესი სკოლა

ტიუბინგენის ევანგელიკური საეკლესიო მუსიკის უმაღლესი სკოლა (გერმ. Evangelische Hochschule für Kirchenmusik Tübingen) – საეკლესიო მუსიკალური უმაღლესი სკოლა და ევანგელიკური აღმსარებლობის მრევლის მუსიკალურ-საგანმანათლებლო ცენტრი ვიურტემბერგის მხარეში. ტიუბინგენის უმაღლეს სასწავლებელს გააჩნია სახელმწიფო სტატუსი. 1945–1977 ჰანს-არნოლდ მეცგერი. 1977–1990 ვერნერ შრადე. 1990–1998 გერო ზოერგელი. 1998–2009 ინგო ბრედენბახი. 2010–2019 კრისტიან ფიშერი. 2020 წლიდან მოყოლებული თომას იოჰანეს მანდლი. Vorlesungs- und Namensverzeichnis der Hochschule für Kirchenmusik Tübingen Kirchenmusik als Erbe und Auftrag: Festschrift zum 50-jährigen Bestehen der Hochschule für Kirchenmusik Esslingen der Evangelischen Landeskirche in Württemberg, Herausgeber: Helmut Völkl, carus-Verlag 1995 1945–2015 Festschrift 70 Jahre Hochschule für Kirchenmusik Tübingen, 2015 ოფიციალური საიტი
არმი ჰამერი

არმანდ დუგლას ჰამერი (ინგლ. Armand Douglas Hammer; დ. 28 აგვისტო, 1986) — ამერიკელი მსახიობი. ამერიკელი ბიზნესმენის მაიკლ არმანდ ჰამერის შვილი და არმანდ ჰამერის შვილთაშვილი. სამსახიობო კარიერა რამდენიმე სატელევიზიო სერიალში მონაწილეობით დაიწყო. მან პირველი მთავარი როლი, ბილი გრეჰემი, 2008 წლის ბიოგრაფიიულ ფილმში „ბილი: ადრინდელი წლები“ ითამაშა. 2010 წელს გამოჩნდა დეივიდ ფინჩერის ბიოგრაფიულ დრამაში – „სოციალური ქსელი“. 2011 წელს კლაიდი ტოლსონის როლი ითამაშა ამერიკულ ბიოგრაფიულ დრამაში, „ჯ. ედგარი“. 2013 წელს ლოუნ რეინჯერი განასახიერა ფილმში „მარტოხელა რეინჯერი“. 2015 წელს გამოჩნდა ფილმში, „აგენტები U.N.C.L.E“. ხოლო 2017 წელს მეორე ხარისხოვანი როლი ითამაშა რომანტიკულ დრამაში, „შენი სახელით მომმართე“, ამ როლის შესრულებით მიიღო ოქროს გლობუსი საუკეთესო მსახიობი კაცისთვის მეორეხარისხოვან როლში. 2018 წელს ფილმში „გენდერული თანასწორობა“ ამერიკელი ადვოკატი მარტინ დეივიდ გინსბურგი განასახიერა. 2018 წელს ბროდვეის თეატრში მონაწილეობა მიიღო ამერიკულ პიესაში „Straight White Men“. 2020 წელს მსახიობი დაადანაშაულეს კანიბალიზმში. ვიკისაწყობში არის გვერდი თემაზე: არმი ჰამერი არმი ჰამერი — IMBD-ზე არმი ჰამერის ბიოგრაფია დაარქივებული 2020-04-22 საიტზე Wayback Machine. ↑ Milton, Josh. (January 15, 2020) Armie Hammer wanted to “barbecue and eat” his ex-partner’s rib, she has alleged, among other gruesome sexual fantasies and claims of emotional abuse. ↑ მსახიობი არმი ჰამერი კანიბალიზმშია ეჭვმიტანილი (30 იანვარი, 2020). დაარქივებულია ორიგინალიდან — 2021-02-04. ციტირების თარიღი: 2021-01-30.
კამილა მენდესი

კამილა მენდესი (ინგლ. Camila Mendes; დ. 29 ივნისი, 1994) — ამერიკელი მსახიობი. ცნობილია ვერონიკა ლოჯის შესრულებული როლით The CW-ის თინეიჯერულ დრამატულ სატელევიზიო სერიალში „რივერდეილი“. დაიბადა 1994 წლის 29 ივნისს, ვირჯინიის შტატში (აშშ). არის ბრაზილიელების, გიზელ და ვიქტორ მენდესების ქალიშვილი. ბავშვობაში ხშირად იცვლიდა საცხოვრებელ ადგილს, თუმცა უმეტესწილად ცხოვრობდა ფლორიდაში, სადაც ამერიკული მემკვიდრეობის სკოლა დაამთავრა. 2016 წელს მსახიობ კოულ სპროუსთან ერთად დაამთავრა ნიუ-იორკის უნივერსიტეტი.. ნიუ-იორკში იგი ასევე დაუმეგობრდა ამერიკელ მომღერალს, მეგი როჯერს. 2018 წელს როჯერსის მუსიკალურ ვიდეოში „Give a Little“ გამოჩნდა. ↑ CamilaMendes. (June 29, 2017) thank you for all the birthday wishes and making 23 feel more interesting than it is❤️. ციტირების თარიღი: July 17, 2017 ↑ „Camila Mendes“. TV Guide. ციტირების თარიღი: May 6, 2017. ↑ Pandey, Greeshma. (January 27, 2017) Camila Mendes Started Dating At A2 Pretty Young Age; Still Has A Boyfriend?. Live Ramp Up. ციტირების თარიღი: March 6, 2020 ↑ Kaplan, Ilana (March 30, 2017). „Meet Camila Mendes, Breakout Star of 'Riverdale'“. V. ციტირების თარიღი: May 20, 2018. ↑ Sun, Rebecca. (May 16, 2016) CAA Signs 'Riverdale' Star Camila Mendes (Exclusive). The Hollywood Reporter. ციტირების თარიღი: March 20, 2017. ↑ Demaria, Meghan. (February 24, 2017) Camila Mendes Is Not Here To Fit Your Latina Stereotype. Refinery29. ციტირების თარიღი: February 24, 2017. ↑ Reilly, Kaitlin. (November 8, 2018) Camila Mendes Is Low-Key Best Friends With This "SNL" Showstopper. ციტირების თარიღი: March 6, 2020 ვიკისაწყობში არის გვერდი თემაზე: კამილე მენდესი კამილა მენდესის ბიოგრაფია
1032

ვიკისაწყობში არის გვერდი თემაზე: 1032 1032 (ათას ოცდათორმეტი) წელი — იულიუსის კალენდრის ნაკიანი წელიწადი, რომლის პირველი დღეა შაბათი. ეს წელი არის XI საუკუნის მე-4 დეკადის მე-2 წელი. დატყვევებულ იქნა თბილისის ამირა ჯაფარი ბაგრატ IV-მ, ეკლეცთან გამართულ ბრძოლაში, დაამარცხა და კვლავ ხარკის ქვეშ მოაქცია განძის ამირა ფადლონი ბენედიქტე IX გახდა რომის პაპი. მთავარი სტატია: კატეგორია:დაბადებული 1032. მთავარი სტატია: კატეგორია:გარდაცვლილი 1032. 6 სექტემბერი: რუდოლფ III — ბურგუნდიის მეფე (დ. 971) = იოანე XIX — რომის პაპი ბეზპრიმი — პოლონეთის მთავარი (დ. 987) საქართველო საქართველოს სამეფო : ბაგრატ IV, ძე გიორგი I-ისა - ერთიანი საქართველოს მეფე (1027 - 1072) კახეთის სამთავრო : გაგიკი - კახეთის ქორეპისკოპოსი (1029 - 1058) თბილისის საამირო : ჯაფარ III იბნ ალი - თბილისის ამირა (1012-1045) საქართველოს ეკლესია : ოქროპირ II - საქართველოს კათოლიკოს-პატრიარქი (1030 - 1039) სამხრეთი კავკასია ანისის სამეფო : აშოტ IV - ანისის (შირაკის) მეფე (1020-1040) ვანანდის სამეფო : გაგიკ-აბასი - ვანანდის (ყარსის) მეფე (1029- 1065) სიუნიკის სამეფო : სუმბატ II - სიუნიკის მეფე (1019-1070) სამხრეთ-დასავლეთი აზია ბიზანტიის იმპერია : რომან III - ბიზანტიის იმპერატორი (1028 - 1034) ღაზნევიდების სახელმწიფო : მასუდ I - სულთანი (1031 - 1041) ბაღდადის სახალიფო : ალ-ქაიმი - ბაღდადის ხალიფა (1031 - 1075) აღმოსავლეთი ევროპა კიევის რუსეთი : იაროსლავ I ბრძენი – დიდი მთავარი (1019-1054) პოლონეთი : მიეშკო II - პოლონეთის დიდი მთავარი (1032- 1034) დასავლეთი ევროპა საღვთო რომის იმპერია : კონრად II - იმპერატორი (1024-1039) და გერმანიის მეფე საფრანგეთი : ანრი I - საფრანგეთის მეფე (1031 - 1060) ინგლისი : კნუდ I დიდი - ინგლისის მეფე (1016-1035) წმინდა საყდარი : ბენედიქტ IX - რომის პაპი (1032 - 1044)
ადლია

ადლია — ბათუმის უბანი. მდებარეობს შავი ზღვის პირას, ჭოროხის შესართავთან, ზღვის დონიდან 5 მ. წარსულში ადლია, როგორც სოფელი, შედიოდა ხელვაჩაურის რაიონის კახაბრის თემში. საბჭოთა პერიოდში განვითარებული იყო მეჩაიეობა, მეციტრუსეობა, მესაქონლეობა. 2002 წლის აღწერით ცხოვრობდა 1814 ადამიანი. ადლიის ახლოს მდებარეობს ბათუმის ალექსანდრე ქართველის სახელობის საერთაშორისო აეროპორტი და ადლიის სამხედრო ბაზა. ქართული საბჭოთა ენციკლოპედია, ტ. 1, თბ., 1975. — გვ. 97. ↑ Georgia, 2002, 2014 censuses
ივეოსი

ივეოსი (ლათ. Plegadis falcinellus) — ფრინველი ივეოსისებრთა ოჯახისა. მისი სხეულის სიგრძეა 50–65 სმ, მასა 530–770 გრამი. ნისკარტი გრძელი, წვრილი და ქვემოთკენ მოღუნულია; შიშველი კანი მის ძირთან — შავი, შეჯვარების დროს ცისფერი, წვრილი თეთრი ზოლით შემოქობილი. კისერი და ფეხები გრძელი. შებუმბვლა მოწითალო-ყავისფერი; შუბლი, კეფა, ზურგი და კუდზედა მიდამო მომწვანო-იისფერი ლითონისებრი ბზინვარებით; ფრთები და ბოლო შავია, მწვანე ელფერით. შეფერილობა ზრდასრული ფრინველებისა ზამთარში და მოზარდებისა ბზინვარების გარეშეა; თავი და კისერი თეთრი წინწკლებით. მამალს თავზე აქვს კარგად გამოხატული ქოჩორი. ოჯახის ერთადერთი სახეობაა, რომელიც ორივე ნახევარსფეროშია გავრცელებული; გვხვდება ევრაზიის სამხრეთში, აფრიკაში, მადაგასკარზე, ავსტრალიაში, ჩრდილოეთ ამერიკის სამხრეთ-აღმოსავლეთში და დიდი ანტილის კუნძულებზე; საქართველოში გვხვდება მიმოფრენისას. უპირატესობას ანიჭებს გაბარდულ მტკნარ და მარილიან წყალსატევებს; მთის ტბებზე გვხვდება ზღვის დონიდან 2000 მეტრზე (სომხეთი). იკვებება წყლისა და ხმელეთის ცხოველებით, უმთავრესად მწერებით, კიბოსნაირებითა და მოლუსკებით, აგრეთვე მცირე ზომის თევზებით, ამფიბიებითა და ქვეწარმავლებით. ბუდეს აშენებს ხეზე ან ლერწმის ხერგებზე. დიდ კოლონიებში (ხშირად სხვა ყარყატისნაირებთან ერთად) ვხვდებით რამდენიმე ათას წყვილს. დებს 3–7 (ჩვეულებრივ 4) კვერცხს; კრუხობს ორივე მშობელი 21–22 დღის განმავლობაში; ბარტყებს ბუდეში დაახლოებით 28 დღე კვებავენ; 50 დღის ასაკში მოზარდები ფრენის უნარს იძენენ. ახლო სახეობები — სათვალიანი (P. chihi) და წვრილნისკარტა (P. ridgwayi) ივეოსები ბინადრობენ ჩრდილოეთ და სამხრეთ ამერიკაში. Лоскот В. М. КАРАВАЙКА // Большая российская энциклопедия. т. 13. — М., 2009. — стр. 55. ↑ კუტუბიძე მ., ფრინველების ნომენკლატურული ტერმინოლოგია, თბ.: „მეცნიერება“, 1973. — გვ. 38, 118, 199. ↑ კუტუბიძე მ., ქართული საბჭოთა ენციკლოპედია, ტ. 5, თბ., 1980. — გვ. 94.
გალაში

გალაში — სოფელი საქართველოში, სამეგრელო-ზემო სვანეთის მხარის მესტიის მუნიციპალიტეტში, ბეჩოს თემი (სოფლები: ბაგვდანარი, გალაში, დოლასვიფი, დოლი, ლანხვრი, მაზერი, ნაშთქოლი, ტვებიში, უშხვანარი, ქართვანი, ცხეკვანი, ჭკიდანარი, ჭოხულდი). 2014 წლის აღწერის მონაცემებით სოფელში ცხოვრობს 38 ადამიანი. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016.
ცხეკვანი

ცხეკვანი — სოფელი საქართველოში, სამეგრელო-ზემო სვანეთის მხარის მესტიის მუნიციპალიტეტში, ბეჩოს თემი (სოფლები: ბაგვდანარი, გალაში, დოლასვიფი, დოლი, ლანხვრი, მაზერი, ნაშთქოლი, ტვებიში, უშხვანარი, ქართვანი, ცხეკვანი, ჭკიდანარი, ჭოხულდი). 2014 წლის აღწერის მონაცემებით სოფელში ცხოვრობს 37 ადამიანი. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016.